Diari Oficial de la Generalitat Valenciana


Sumari del DOGV 5286, del 22-06-2006 (2006/6815)

Resolució de 12 d'abril de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/66/20 kV denominada ST Buñol, ubicada en el carretera Buñol-Godelleta-Buñol, en el terme municipal de Buñol, província de València. (ATASCT/2005/122/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6815


Organisme emissor
:   Conselleria d'Infraestructures i Transport

Tipus de document
:   Resolució

Resolució de 12 d'abril de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/66/20 kV denominada ST Buñol, ubicada en el carretera Buñol-Godelleta-Buñol, en el terme municipal de Buñol, província de València. (ATASCT/2005/122/46). [2006/6815]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 28792 Madrid, avinguda de Burgos, 8-B, en data 21 d'abril de 2005, davant del Servici Territorial d'Energia de València, perquè se li concedisca autorització administrativa i aprovació del projecte d'execució de l'ampliació de la subestació transformadora de 132/60/20 kV denominada ST Buñol, situada en la carretera Buñol-Godelleta-Buñol, en el terme municipal de Buñol, província de València. Al mencionat escrit, s'adjuntava el projecte d'execució de l'esmentada instal·lació, firmat per l'enginyer industrial Sr. Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, Demarcació de València en data 5 d'abril de 2005.  
Resultant que, el dia 9 de novembre de 2005, es va publicar en el Diari Oficial de la Generalitat Valenciana l'anunci corresponent a la informació pública prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
D'acord amb la documentació que hi ha en l'expedient, no s'han presentat al·legacions a la referida petició dins del termini establit reglamentàriament.   
Resultant que, consta com a antecedent, l'última ampliació de la citada subestació transformadora autoritzada per la Resolució de 14 de desembre de 1995, del Servici Territorial d'Indústria i Energia de València de la Conselleria d'Indústria i Comerç, així com la seua acta de posada en marxa de 5 de febrer de 1996.  
Vist l'informe tècnic favorable de 16 de desembre de 2005, emés pel Servici Territorial d'Energia de València  
Considerant que, d'acord amb la documentació que hi ha en l'expedient, l'ampliació sol·licitada s'executarà en la mateixa ubicació on es troba l'actualment instal·lada, denominada ST Buñol.  
Considerant que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Resultant que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Considerant que, d'acord amb el projecte d'ampliació presentat, la finalitat és instal·lar un nou transformador que servisca per a alimentar tres cel·les de 20 kV ubicades en l'edifici annex a l'actual i cobrir la creixent demanda d'energia, majoritàriament industrial, i millorar la qualitat i continuïtat del subministrament.  
Considerant que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Considerant a la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/66/20 kV denominada ST Buñol, ubicada en la carretera Buñol-Godelleta-Buñol, en el terme municipal de Buñol, província de València i les característiques principals de la qual són:  
. Sistema de 132 kV  
. Instal·lació d'un nou transformador-3 de 132/20 kV i 40 MVA de potència.  
. Equipament de l'actual posició T-3 (excepció feta del seleccionador de barres).  
. Trasllat de l'actual transformador-2 a una nova bancada.  
. Construcció d'un depòsit d'arreplegada d'oli i d'un depòsit drenant.  
. Substitució de la bateria de condensadors existent de 5.4 MVAr de piralé per una altra de 5.4 MVAr amb dielèctric no clorat i biodegradable.  
. Instal·lació d'una nova bateria de 5.4 MVAr associada al nou transformador.  
. Muntatge d'una protecció diferencial de barres.  
. Sistema de 20 kV.  
. Configuració en simple barra de dos mòduls complets de dotze cel·les (huit de línia, una de transformador, una de servicis auxiliars, una de bateria de condensadors i una de mesura i d'unió de barres amb cable), de 20 kV d'interior.  
D'estos es construïx el primer mòdul amb sis cel·les (tres de línia, una de transformador, una de bateria de condensadors i una de mesura i d'unió de barres amb cable).  
. Pressupost: 897.085,81 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució i habilitar el titular d'esta a la construcció de la instal·lació projectada.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions s'hauran de realitzar segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de la sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent i acreditar que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i, igualment, respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en el moment en què observe l'incompliment de les condicions que esta imposa.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 12 d'abril de 2006.. El director general d'Energia: Antonio Cejalvo Lapeña.